رضا علی عابدی

**رضا علی عابدی** ایک پاکستانی سفر نامہ نگار، صحافی، مصنف اور محقق ہیں۔ عمر کا ایک عرصہ بی بی سی اردو ریڈیو میں گزارا۔ کئی کتب کے مصنف و مؤلف ہیں۔ جن میں کتابیں اپنے آباء کی، ہمارے کتب، خانے جرنیلی سٹرک وغیرہ مشہور ہیں۔

## حالات زندگی
رضا علی عابدی 30 نومبر 1936ء روڑکی، ہریدوار ضلع، برطانوی ہندوستان میں پیدا ہوئے۔ ابتدائی تعلیم انھوں نے ہندوستان کے علاقے یوپی سے حاصل کی، ان کے والد کا تعلق لکھنؤ سے تھا۔ 1950ء میں پاکستان آ گئے۔ 13 برس کی عمر میں انھوں نے اخبارات و جرائد کا باقاعدگی سے مطالعہ شروع کیا جو 65سال بعد بھی جاری و ساری ہے۔ اخبارات کے مطالعہ سے وہ فن خبر نگاری سے مکمل واقف ہو چکے تھے جس کی وجہ سے انھوں نے 20 برس کی عمر میں 1956ء میں پہلی مرتبہ بائیں ہاتھ سے انگریزی خبر کا ترجمہ کیا۔ انھوں نے 1965ء کی جنگ کو نہ صرف دیکھا بلکہ اس کو مکمل اخبار میں رپورٹ بھی کیا۔ اس وقت وہ عملی طور پر روزنامہ حریت کے ساتھ منسلک تھے۔ اس کے بعد انگلستان مزید تعلیم کے حصول کے لیے اسکالرشپ پر چلے گئے۔ پھر 1972ء میں ا نہوں نے بی بی سی سے منسلک ہو کر عملی طور پر اپنے کیئرئرکا آغازکیا اور پھر بی بی سی کے پروگرام، ڈاکومنٹریاں تھیں اور رضاعلی عابدی تھے، بی بی سی نے انھیں پاکستان بلکہ پوری دنیا کے اردو بولنے والوں میں دلوں میں جا بٹھایا۔ اور یوں وہ 1996ء میں60 سال کی عمر میں ریٹارڈ ہوئے۔ رضا علی عابدی نے اب تک 30 سے زائد کتابیں لکھیں ہیں جس میں 16بڑوں اور14کتابوں کا تعلق بچوں اور کے مسائل و عمر سے ہے۔ اُن کو 6 نومبر 2013ء کو بہاولپور اسلامیہ یونیورسٹی کی طرف سے پی ایچ ڈی کی اعزازی ڈگری بھی دینے کااعلان کیا گیا۔

## شائع شدہ کتب
### سفر نامے
# *جرنیلی سٹرک*، سنگ میل پبلی کیشن، لاہور 1986
# *شیر دریا*، سنگ میل پبلی کیشن، 1992
# *جہازی بھائی*، سنگ میل پبلی کیشن، 1995
# * ریل کہانی *، سنگ میل پبلی کیشن، 1997
# *کتب خانہ *
# *پہلا سفر*
# *تیس سال بعد*، 2012ء

### بچوں کی کہانیاں
# پہلا تارا،
# پہلی کرن،
# چمپکا،
# میری امی،
# پیاری ماں،
# الٹا گھوڑا،
# قاضی جی کا اچار،
# پہلی گنتی،
# بندر کی الف ب،
# چوری چوری چپکے چپکے،
# کمال کا آدمی
# نٹ کھٹ لڑکا (شاعری).
تمام کتب سنگ میل پبلی کیشنز نے شائع کیں ہیں۔

### ادبی کتب
# *کتب خانہ*
# *اردو کا حال* 2012ء
# *اپنی آواز* (افسانے)
# *جان صاحب* (افسانے)
# *حضرت علی کی تقریریں*
# *جانے پہچانے*
# *[[ملکہ وکٹوریا اور منشی عبد الکریم (کتاب)|ملکہ وکٹوریا اور منشی عبد الکریم]]*، سنگ میل پبلی کیشن لاہور، 2012ء
# *نغمہ گر* (برصغیر کے نغموں کی تاریخ)، سنگ میل پبلی کیشن، لاہور
# *پہلا سفر* (1982 کے پہلے پاک بھارت سفر کی روداد -- جون 2011ء، آکسفرڈ یونی ورسٹی پریس)
# *ریڈیو کے دن* (ذاتی یادشتیں -- 2012ء، سنگ میل پبلی کیشن، لاہور)
# *اخبار کی راتیں* (2014ء، سنگ میل پبلی کیشن لاہور)
# *کتابیں اپنے آباء کی* (انیسویں صدی کی اردو کتب)، سنگ میل پبلی کیشن، لاہور
# *تیس سال بعد* (پہلا پاک بھارت سفر + ہمارے کتب خانے، ایک ساتھ)
# *پرانے ٹھگ* (انیسویں صدی کے ٹھگوں کی مختصر تاریخ)، 2013ء، سنگ میل پبلی کیشن، لاہور 

## مزید دیکھیے
* عالمی اردو کانفرنس، کراچی
* ملکہ وکٹوریا اور منشی عبد الکریم (کتاب)
* عباس حیدر عابدی
* ماہ طلعت عابدی

## بیرونی روابط

## حوالہ جات

زمرہ:1935ء کی پیدائشیں
زمرہ:1936ء کی پیدائشیں
زمرہ:اردو سفر نامہ نگار
زمرہ:اردو صحافی
زمرہ:اردو غیر افسانوی مصنفین
زمرہ:اردو کالم نگار
زمرہ:اردو مصنفین اطفال
زمرہ:اردو نثر نگار
زمرہ:بقید حیات شخصیات
زمرہ:پاکستانی ریڈیو صحافی
زمرہ:پاکستانی صحافی
زمرہ:پاکستانی کالم نگار
زمرہ:پاکستانی ماہر لسانیات
زمرہ:پاکستانی مرد مختصر افسانہ نگار
زمرہ:پاکستانی مصنفین
زمرہ:ضلع ہردوار کی شخصیات
زمرہ:مملکت متحدہ کو پاکستانی تارکین وطن
زمرہ:مہاجر شخصیات
زمرہ:پاکستانی افسانہ نگار
زمرہ:پاکستانی سفر نامہ نگار
زمرہ:ویکی ڈیٹا سے مختلف مختصر وضاحت
زمرہ:مملکت متحدہ کے وطن گیر شہری